**NÁRODNÁ RADA SLOVENSKEJ REPUBLIKY**

# VIII. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Číslo: CRD-34/2021

**369a**

## Správa

**výborov Národnej rady Slovenskej republiky o výsledku prerokovania návrhu Bezpečnostnej stratégie  Slovenskej republiky** (tlač 369)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Návrh Bezpečnostnej stratégie Slovenskej republiky pridelil predseda Národnej rady Slovenskej republiky svojím rozhodnutím č.372 z 8. januára 2021 na prerokovanie týmto výborom:

Výboru Národnej rady Slovenskej republiky pre európske záležitosti,

 Zahraničnému výboru Národnej rady Slovenskej a

 Výboru Národnej rady Slovenskej republiky pre obranu a bezpečnosť.

 Zároveň určil gestorský Výbor Národnej rady Slovenskej republiky pre obranu a bezpečnosť, aby podal správu o výsledku prerokovania materiálu vo výboroch a predložil návrh na uznesenie Národnej rady Slovenskej republiky.

1. **Výsledky prerokovania vo výboroch:**

 Všetky výbory Národnej rady Slovenskej republiky, ktorým bol uvedený materiál pridelený rozhodnutím predsedu Národnej rady Slovenskej republiky, prerokovali návrh Bezpečnostnej stratégie Slovenskej republiky v stanovenej lehote a odporučili Národnej rade Slovenskej republiky

1. **schváliť**

návrh Bezpečnostnej stratégie Slovenskej republiky,

 **B. zrušiť**

 Bezpečnostnú stratégiu Slovenskej republiky schválenú uznesením Národnej rady Slovenskej republiky č. 1853 z 27. septembra 2005,

1. **Stanovisko gestorského výboru:**

 Výbor Národnej rady Slovenskej republiky pre obranu a bezpečnosť ako gestorský výbor odporúča Národnej rade Slovenskej republiky prijať návrh na uznesenie, ktoré je súčasťou tejto správy.

Bratislava 26. januára 2021

**Juraj KRÚPA**

predseda Výboru NR SR pre obranu a bezpečnosť

**Návrh**

#### **UZNESENIE**

**NÁRODNEJ RADY SLOVENSKEJ REPUBLIKY**

z ...... 2021

k návrhu Bezpečnostnej stratégie Slovenskej republiky (tlač 369)

## Národná rada Slovenskej republiky

 **A. schvaľuje**

 Bezpečnostnú stratégiu Slovenskej republiky;

 **B. zrušuje**

Bezpečnostnú stratégiu Slovenskej republiky schválenú uznesením Národnej rady Slovenskej republiky č. 1853 z 27. septembra 2005.